Զորան Տոշիչ

**Զորան Տոշիչ** (, ), սերբ ֆուտբոլիստ, հանդիսանում է «ԲԿՄԱ» (Մոսկվա) ֆուտբոլային ակումբի և Սերբիայի ֆուտբոլի ազգային հավաքականի կիսապաշտպանը։

## Ակումբային կարիերա
### Մանկություն և կարիերայի սկիզբ

Զորանը ծնվել է Հարավսլավիայում տեղակայված Զրենյանին քաղաքում։ Ֆուտբոլային կարիերան սկսել է «Բուդուչնոստ» ակումբում, որը մեկ այլ ակումբի հետ անվանական համընկման պատճառով ժամանակի ընթացքում վերանվանվում է «Բանատ»։ Ակումբի կազմում անցկացրած 25 խաղերում Տոշիչը դառնում է երկու գոլի հեղինակ և օգնում է ակումբին խույս տալ դիվիզիոնական մակարդակի իջեցումից։

«Բանատի» կազմում անցկացրած խաղերի շնորհիվ Զորանը հայտնի է դառնում մի շարք եվրոպական ակումբների շրջանակներում։ 2007 թվականի օգոստոսի 6-ին Տոշիչը չորս տարի ժամկետ ունեցող պայմանագիր է կնքում «Պարտիզան» պրոֆեսիոնալ ֆուտբոլային ակումբի հետ։

### «Մանչեսթեր Յունայթեդ»
2008 թվականի ձմռանը Տոշիչը, համաձայնության գալով անգլիական «Մանչեսթեր Յունայթեդի» հետ, դառնում է վերջինիս ֆուտբոլիստը։ Նա Անգլիա տեղափոխվելու թույլտվություն էր ստացել 2008 թվականի նոյեմբերի 28-ին, իսկ պայմանագիրը վերջնական կնքվել էր 2009 թվականի հունվարի 2-ին։ Սերբ ֆուտբոլիստը իր նոր ակումբում ստանում է 14 համարի մարզաշապիկը։ Տոշիչը տեղափոխվելով Անգլիա, 2008-2009 մրցաշրջանի մնացած մասում մասնակցում է երեք հանդիպման, ինչպես նաև կանոնավոր կերպով մասնակցություն էր ունենում պահեստային թիմի խաղերում։

### «Քյոլն»
2010 թվականի հունվարի 29-ին Տոշիչը կնքելով վարձավճարային պայմանագիր մինչև 2009-2010 թվականների մրցաշրջանի ավարտը հանդես է գալիս գերմանական «Քյոլնի» կազմում։

### «ԲԿՄԱ»
[left|thumb|Զորան Տոշիչը «[ԲԿՄԱ (ֆուտբոլային ակումբ, Մոսկվա)|ԲԿՄԱ»-ի կազմում]]
2010 թվականի հունիսի 15-ին Տոշիչը դառնում է մոսկովյան «ԲԿՄԱ»-ի ֆուտբոլիստը, որի հետ կնքվում է 5 տարի ժամկետ ունեցող պայմանագիր։ Ըստ ոչ պաշտոնական տվյալների՝ ֆուտբոլիստի տրանսֆերը «ԲԿՄԱ»-ի համար արժենում է 8 մլն ֆունտ ստերլինգ։

2010 թվականի օգոստոսի 15-ին Տոշիչը բացում է իր գոլերի հաշիվը Ռուսաստանի պրեմիեր լիգայում. «Անժիի» դեմ կայացած խաղում Տոշիչը բացի գոլից դառնում է նաև գոլային փոխանցման հեղինակ։ Օգոստոսի 19-ին սերբը հեղինակում է «ԲԿՄԱ»-ի կազմում արդեն իր երկրորդ և երրորդ գոլերը. այս անգամ նա աչքի է ընկնում Եվրոպայի Լիգայի ընտրական փուլի շրջանակներում կայացած «Անորտոսիսի» դեմ խաղում։ Ժամանակի ընթացքում Զորանը դառնում է «ԲԿՄԱ»-ի առաջատարներից մեկը։

2011-2012 թվականների մրցաշրջանում Տոշիչը հեղինակում է իր առաջին գոլը՝ Եվրոպայի լիգայի շրջանակներում կայացած պորտուգալական «Պորտուի» դեմ խաղում։ Խաղն ավարտվում է 2:1 հաշվով՝ հօգուտ պորտուգալացիների, իսկ «ԲԿՄԱ»-ն լքում է մրցաշարը։ Ընդհանուր առմամբ Ռուսաստանի առաջնությունում սերբը քիչ թվով խաղերի է մասնակցում, սակայն նրան հաջողվում է երեք գոլի հեղինակ դառնալ։ Նոյեմբերի վերջին ֆուտբոլիստը վնասվածք է ստանում. ապաքինումը ձգվում է մինչև հունվար։

Չեմպիոնների Լիգայում Զորանն աչքի է ընկնում 1/8 եզրափակչում կայացած Մադրիդի «Ռեալի» դեմ խաղում իր հեղինակած գոլով, որը դառնում է այդ խաղում «ԲԿՄԱ»-ի համար միակը։ Ռեալի վստահ՝ 4:1 հաշվով հաղթանակի արդյունքում «ԲԿՄԱ»-ն լքում է մրցաշարը։ Ակումբի երկրպագուների կարծիքով՝ Զորանը մարտ ամսի թիմի լավագույն ֆուտբոլիստն էր։ Ապրիլի 28-ին Տոշիչի դուբլի շնորհիվ «ԲԿՄԱ»-ն «Սպարտակի» դեմ կայացած խաղում 2:1 հաշվով հաղթանակ է տանում։ Հաջորդ խաղում Տոշիչը կրկին դուբլի հեղինակ է դառնում. այս անգամ նրա «զոհն» է դառնում մոսկովյան «Լոկոմոտիվը»։

2012-2013 թվականների մրցաշրջանը սերբ ֆուտբոլիստի համար ավարտվում է մայիսին ստացած ծանր վնասվածքով, որն այնուամենայնիվ չի խանգարում «ԲԿՄԱ»-ին դառնալ երկրի առաջնության չեմպիոնը։

Տոշիչը թիմի կազմ է վերադառնում 2013 թվականի օգոստոսին և աշնան կեսերին դառնում է ակումբի առաջատար ֆուտբոլիստներից մեկը։ Տոշիչին հաջողվում է ներկայանալ հաջող արդյունքներով. ֆուտբոլիստը մի քանի խաղ անընդմեջ գոլերի հեղինակ է դառնում Չեմպիոնների Լիգայում, ինչպես նաև կարիերայում առաջին անգամ հետ-տրիկ է ձևակերպում՝ հոկտեմբերի 27-ին կայացած «Կրասնոդարի» դեմ խաղում։ Ցուցադրած խաղի համար Տոշիչը երկրպագուների կողմից ճանաչվում է հոկտեմբեր ամսվա թիմի լավագույն ֆուտբոլիստ։ 2014 թվականի ապրիլի 27-ին Տոշիչը «ԲԿՄԱ»-ի կազմում անցկացնում է իր 100-րդ հանդիպումը, իսկ ամսական արդյունքներով կրկին ճանաչվում է թիմի կազմում լավագույնը (5 խաղ, 3 գոլ, 1 գոլային փոխանցում)։ 2014 թվականի մայիսի 15-ին սերբը հեղինակում է «Լոկոմոտիվի» դեմ կայացած խաղի միակ գոլը, որի շնորհիվ «ԲԿՄԱ»-ն վաստակելով իր հերթական երեք միավորը՝ դառնում է առաջնության չեմպիոն։ Տոշիչն ակումբի լավագույնն է ճանաչվում նաև մայիս ամսում, իսկ հուլիսին նա երկարաձգում է իր պայմանագիրը մինչև 2017 թվականը։ 2014 թվականի վիճակագրությամբ «Sportski Žurnal» սպորտային ամսագրի վարկածով Զորան Տոշիչը ճանաչվում է Սերբիայի տարվա լավագույն ֆուտբոլիստ։

## Միջազգային կարիերա
Սերբիայի մինչև 21 տարեկանների երիտասարդական հավաքականի կազմում Տոշիչը նշել է իր նորամուտը 2007 թվականի մարտի 23-ին՝ ընդդեմ Բելգիայի հավաքականի։ Չորս օր անց կայացած Պորտուգալիայի հավաքականի դեմ խաղում նա հեղինակում է հավաքականի կազմում իր առաջին գոլը։ Տոշիչը մասնակցություն է ունեցել նաև 2007 թվականի Եվրոպայի երիտասարդական առաջնությանը։

2007 թվականի օգոստոսի 31-ին Տոշիչը ստանում է իր առաջին հրավերքը Սերբիայի ազգային հավաքականից։ Երիտասարդ ֆուտբոլիստը հավաքական էր հրավիրվել Եվրո-2008-ի ընտրական փուլի շրջանակներում կայանալիք Պորտուգալիայի և Ֆինլանդիայի ազգային հավաքականների դեմ խաղերին մասնակցելու նպատակով։ Նորամուտն ազգային հավաքականի կազմում նա նշում է ընդդեմ Ֆինլանդիայի հավաքականի։ Տոշիչը հեղինակում է իր առաջին գոլը հավաքականի կազմում 2009 թվականի օգոստոսի 12-ին կայացած Հարավային Աֆրիկայի ազգային հավաքականի դեմ խաղում։

2014 թվականի հոկտեմբերի 11-ին Տոշիչը գոլի հեղինակ է դառնում Հայաստանի ազգային հավաքականի դեմ Եվրո-2016-ի ընտրական փուլի շրջանակներում կայացած խաղում։ Այդ գոլի շնորհիվ Սերբիայի հավաքականը խաղը չի ավարտում պարտությամբ (1-1)։

## Անձնական կյանք
Զորան Տոշիչը ունի երկու երեխա իր նախկին կնոջից՝ Դիանայից։ Սերբերենից բացի ֆուտբոլիստը նաև լավ տիրապետում է ռուսերենին, ինչպես նաև ինչ-որ չափով գիտի անգլերեն և գերմաներեն։ Նրան բնութագրում են որպես շատ ընտանիքասեր, հանգիստ, ինքնասեր մարդ, որը չի տառապում աստղային հիվանդությամբ։

## Խաղաոճ
Տոշիչը ոչ ստանդարտ ֆուտբոլիստ է։ Ունակ է աջ ոտքով ուժեղ հարվածներ կատարել, ցուցադրել իր ֆուտբոլային բարձր արագությունը և դրիբլինգը, ինչպես նաև աչքի ընկնել տուգանային հարվածներից։ Նա ունի լավ ֆուտբոլային մտածողություն։ Իր խաղաձևի համար նրան նմանեցնում են Արիեն Ռոբենի հետ։ Տոշիչը հաճախ է գոլեր խփում և գոլային փոխանցումներ կատարում։ Նրա ամենահաջող ոճը աջ եզրից կենտրոն տեղափոխվելը և հարված կատարելն է։ Տոշիչը նաև կարող է խաղալ ձախ եզրում։ Ֆուտբոլիստի թույլ կողմերից նշվում է նրա ոչ զարգացված պաշտպանական կարողությունները։

## Վիճակագրություն
### Ակումբային վիճակագրություն

### Վիճակագրությունը հավաքականի կազմում

## Ձեռքբերումներ
### Ակումբային
** «Պարտիզան»**
* Սերբիայի չեմպիոն **(1)** - 2007-08
* Սերբիայի գավաթի դափնեկիր **(1)** - 2007-08

** «Մանչեսթեր Յունայթեդ»**
* Անգլիայի չեմպիոն **(1)** - 2008-09
* Լիգայի գավաթի դափնեկիր **(1)** - 2008-09

** «ԲԿՄԱ»**
* Ռուսաստանի չեմպիոն **(3)** - 2012-13, 2013-14, 2015-16
* Ռուսաստանի առաջնության արծաթե մեդալակիր **(2)** - 2010, 2014-15
* Ռուսաստանի առաջնության բրոնզե մեդալակիր **(1)** - 2011-12
* Ռուսաստանի գավաթի դափնեկիր **(2)** - 2010-11, 2012-13
* Ռուսաստանի սուպերգավաթի դափնեկիր **(2)** - 2013, 2014

### Միջազգային
** Սերբիայի հավաքական (երիտասարդական)**
* Եվրոպայի առաջնության արծաթե մեդալակիր **(1)** - 2007

### Անհատական
* Ընդգրկվել է Ռուսաստանի առաջնության մրցաշրջանի լավագույն 33 ֆուտբոլիստների ցուցակում - № 2 - 2012-13; № 3 - 2013-14, 2014-15
* Ռուսաստանի առաջնության ամսվա լավագույն ֆուտբոլիստ **(2)** - մայիս 2014, մայիս 2015

## Ծանոթագրություններ

## Արտաքին հղումներ
* Զորան Տոշիչի էջը «ԲԿՄԱ»-ի պաշտոնական կայքում
* Ֆուտբոլիստի էջը Սերբիայի ազգային հավաքականի պաշտոնական կայքում 
* 
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ